প্রকাশ: ২০১৮-০১-৩০ ৮:৪০:৩৯ এএম || আপডেট: ২০১৮-০১-৩০ ১২:৪৭:১৮ পিএম
জ্যেষ্ঠ প্রতিবেদক : বিএনপির চেয়ারপারসন খালেদা জিয়ার দুর্নীতি মামলার রায়কে সামনে রেখে সার্বিক পরিস্থিতি কূটনীতিকদের সামনে তুলে ধরতে বাংলাদেশে নিযুক্ত বিভিন্ন দেশ ও সংস্থার প্রতিনিধিদের সঙ্গে বসতে যাচ্ছে বিএনপি।
অভিযোগ প্রমাণিত হলে এ মামলায় তার সর্বোচ্চ যাবজ্জীবন কারাদণ্ড হতে পারে। খালেদা জিয়ার বড় ছেলে তারেক রহমানও এ মামলার আসামি। মুদ্রা পাচারের দায়ে সাত বছর কারাদণ্ডের রায় মাথায় নিয়ে পালিয়ে আছেন দেশের বাইরে। এ মামলাতেও তার বিরুদ্ধে গ্রেপ্তারি পরোয়ানা রয়েছে।
বিএনপি নেতারা বলছেন, আগামী নির্বাচনকে কেন্দ্র করে খালেদা জিয়াকে নির্বাচন থেকে দূরে রাখতে ষড়যন্ত্র করে দুর্নীতির মামলাকে ব‌্যবহার করছে। তারা বলছেন, বিএনপি নেত্রীকে শুধু হয়রানি করার জন্য জাল নথি ও ভুয়া তথ্য দিয়ে এ মামলা সাজানো হয়েছে। যদি ন্যায় বিচার ও সঠিক বিচার হয় তাহলে খালেদা জিয়া সব অভিযোগ থেকে মুক্তি পাবেন।
রাইজিংবিডি/ঢাকা/৩০ জানুয়ারি ২০১৮/রেজা/ইভা